Sarjan Jeesuksen opetuslapsena -
tämänkertainen aihe on: Jeesus on totuus.
On merkillistä, että joitakin raamatunkohtia pidetään -
erittäin tärkeinä Jeesuksen opetuksen kokonaisuuksina.
Eräs on vuorisaarna.
Se, että nuo kolme pientä Raamatun lukua voivat sisältää niin paljon, -
on Jumalan ihmeellinen suunnitelma.
Yhdellä vuorella pidetään saarna, -
jossa asetutaan Jumalan ihmeellisen totuuden varassa -
ohjaamaan kuulijoita.
Vuorisaarnassa sanotaan...
Matteuksen luvut 5, 6 ja 7 ovat vuorisaarnaa.
Jeesus sanoo: "Älkää luulko, -
että minä olen tullut lakia tai profeettoja kumoamaan; -
en minä ole tullut kumoamaan, vaan täyttämään.
Sillä totisesti minä sanon teille: kunnes taivas ja maa katoavat, -
ei laista katoa pieninkään kirjain, ei ainoakaan piirto, -
ennenkuin kaikki on tapahtunut.
Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman, -
mutta joka niitä noudattaa ja niin opettaa, -
se pitää kutsuttaman suureksi taivasten valtakunnassa.
Sillä minä sanon teille: ellei teidän vanhurskautenne -
ole paljoa suurempi kuin kirjanoppineiden ja fariseusten, -
niin te ette pääse taivasten valtakuntaan." (Matt. 5:17―20).
Tällainen totuuden lähde Jeesus Kristus on.
Ei ainoastaan Isälle kuuliainen, vaan Hän toi totuuden esille.
Tietäen tarkkaan, lapsuudesta asti, kun 12-vuotiaana -
vanhemmat etsivät häntä kolme päivää ja löysivät hänet pyhäköstä.
Vanhemmat ihmettelivät, miksi Jeesus siellä oli.
"Ettekö tienneet, että minun pitää niissä oleman, -
mitkä minun Isäni ovat?"
Nuo kirjoitukset Isältä olivat lapsuudesta asti -
Jumalan Pojaksi syntyneelle niitä Jumalan rakkauden sisältöjä, -
jotka Hän lapsuudesta asti sai sisäistää.
Hän näin sanoo, että Taivasten valtakuntaan ei pääse, -
jos on niin kuin kirjanoppineilla ja fariseuksilla.
Ystävä, se vanhurskaus oli heillä omavanhurskautta, -
tunnetaan kirjoitukset, mutta ei niitä noudateta.
Tuo kuuliaisuus on uskon suhde Jeesukseen, -
että vain Jeesuksen ristin työ voi sen puhdistaa.
Tuo totuus, joka on ainutkertainen totuus, -
jos sitä rikkoo, niin synti erottaa Jumalasta.
Tuo ihmeellinen rakkaus, jonka Jeesus sanoo -
Johanneksen evankeliumissa, siinä viinipuuvertauksessa...
Minulle puutarhurina viinipuu- vertaus elää toisenlaista elämää.
Sillä sehän on aina niin, että se, mitä maan päällä on, näkyy, -
mutta se, mitä on maan alla, sitä ei näy, -
mutta se, mitä kasvu tuottaa, niin se näkyy.
Johanneksen evankeliumissa on se todellisuus, jossa Jeesus sanoo: -
"Te olette jo puhtaat sen sanan tähden, jonka minä olen teille puhunut.
Pysykää minussa, niin minä pysyn teissä.
Niinkuin oksa ei voi kantaa hedelmää itsestään, ellei se pysy viinipuussa, -
niin ette tekään, ellette pysy minussa. Minä olen viinipuu, te olette oksat.
Joka pysyy minussa ja jossa minä pysyn, se kantaa paljon hedelmää; -
sillä ilman minua te ette voi mitään tehdä."
Tällainen totuuteen sitoutuminen -
Jeesuksen opetuslapsena on tietynlainen kuuliaisuuden suhde.
Kun Pyhä Henki täyttää ihmistä, niin Hän Puolustajana -
muistuttaa ja opettaa, mitä Jeesus on meille puhunut.
Jotain samaa koki Daavid aikanaan, se on kirjoitettuna Psalmeissa.
Pidän Jumalan oikealla puolellani, etten tekisi syntiä Häntä vastaan.
Tuo Sanassa pysyminen, -
onko se sitä, että en ole avannut Raamattua viikkoihin tai päiviin?
Olisiko se perheen kesken luonnollista, -
jos samassa huoneessa ollaan perheen kesken eikä puhuta mitään?
Jeesuksen kanssa, Jumalan kanssa, tuo yhteys on vuorovaikutusta.
Hän ei ole kaukana, Hän on läsnä.
Hän tuntee ajatukset jo kaukaa -
elämän antajana, koko ajan elämä virtaa meissä.
Elämän antajana, Hän ei ole kaukana.
Tuo totuus voi tulla ikävässä muodossa.
Aikanaan sen olen muussakin opetustilanteessa kertonut -
ja tähänkin se annetaan.
Olin ensimmäisessä papin paikassa, -
ja tuli puheeksi uhraamiset ja kymmenykset.
Siihen aikaan oli ihmeellinen opettaja, -
Ceylonin saarelta kotoisin ollut opettaja ja evankelista, -
Jumalan sanaa runsaasti tunteva -
Pyhää Henkeä monella tavalla kokenut Beril Bigbarathne.
Kun minä näin, että hän elää totuutta salatumpaan saakka, -
se sytytti minussa sen, että haluan uhrata -
sen mitä Raamattu sanoo, sen yhden osan -
omastani Jumalan Valtakunnan työhön.
Ei ainoastaan kymmenykset, vaan niinkin, -
että oikea käsi ei tiedä, mitä vasen tekee, -
ja antaa runsaammin silloin kun sitä on.
Jos on velkaantunut, niin vähemmän voi antaa.
Mutta sitten kävikin niin, että tulin sanoneeksi silloin -
miesten raamattupiirissä Vartiokylän seurakunnassa, -
missä oli paljon kauan uskossa olleita miehiä.
Ystävä, tuossa sanoin, että olin tilille siirtänyt -
sille tilille, joka oli sen lähetystyön tili.
Mikä tili nyt sitten olikin, kymmenykset on erotettu pois.
Kuitenkin tosiasia oli se, että se oli vasta huomenna.
Se olisi tapahtunut huomenna, ja minä puhuin väärin.
Minut herätettiin keskellä yötä hereille ja minä kuulin, -
"Missä sinun rahasi ovat?"
Tajusin sen, että se oli Herran vaatimus olla totuudellinen.
Minä heti sanoin: "Herra, anna anteeksi, -
pyydän anteeksi valhettani heti seuraavassa tilaisuudessa."
Hän jatkoi vielä tuota keskustelua minuun päin.
Hän sanoi: katso, totuutta minä tahdon salatuimpaan saakka.
Tuo kuuliaisuus, mikä Jeesuksella oli Isää kohtaan, -
se on esimerkki Jeesuksen seuraajalle.
Totuutta salatuimpaan saakka, Jumalan Sanan mukaista totuutta.
Jos menee monta päivää tai muutama viikko, -
että sana ei avaudu, eikä tutkikaan sanaa.
Luku silloin aamulla, onko se seurustelua?
Jeesus saa kasvattaa uskoa siinä yhden luvun aikana -
viettää aikaa Hänen kanssaan, aterioida Hänen kanssaan.
Jeesus seisoo ovella ja kolkuttaa, -
jos joku avaa oven, Hän käy hänen tykönsä sisälle -
ja hän aterioitsee kanssani ja hän minun kanssani.
Näin Jeesus itse opettaa Ilmestyskirjassa.
Niille seurakunnille, jotka olivat osittain luopuneetkin -
Jeesuksen läsnäolosta, siitä että Jeesus johtaa seurakuntaa.
Olivat jostain syystä alkaneet Sanaan totutella, siihen, -
että olivatko eläviä vai kuolleita, eivät edes itse tienneet.
Ystävä, totuus tekisi vapaaksi, -
näinhän Jeesus sanoo tuossa viinipuuvertauksessa.
Edelleen, Luukkaan evankeliumissa oli yhdessä aiheessa jo tämä, -
että Hän avasi heidän ymmärryksensä käsittämään kirjoitukset.
Miten Jeesus voisi avata sen, että Jumalan Sana on -
sellainen auktoriteetti ja totuus, -
että maanpäällisen elämän pitäisi olla kuuliaista?
Ei ainoastaan Israelin kansan -
Jumalan mielenmukaiset hallitsijat -
tai Jumalan mielenmukaiset profeetat -
saaneet Jumalan voiman kautta, Totuuden voiman kautta -
muuttaa koko kansan historiaa.
Sisäistä uudistumista, sen kautta, Totuuden kautta.
Ystävä rakas, sen minkä tähden tuo "Jeesus on Totuus" -
ei ollut ainoastaan tässä Vuorisaarnassa -
vaan monissa kohdissa Raamattua.
Jos me haluaisimme kylvää Jumalan Sanaa totuuden muodossa -
ja olla kuuliaisia sille totuudelle, -
niin koko yhteiskunta muuttuisi todella paljon.
Silloin kun yhteiskunnan muuttuminen tulee...
Täällä sanotaan näin: Jesaja 50...
...hetkinen, täällä näin... Jes. 55:10―11: -
"Sillä niinkuin sade ja lumi, joka taivaasta tulee, ei sinne palaja, -
vaan kostuttaa maan, tekee sen hedelmälliseksi ja kasvavaksi, -
antaa kylväjälle siemenen ja syöjälle leivän, niin on myös minun sanani, -
joka minun suustani lähtee: ei se minun tyköni tyhjänä palaja, -
vaan tekee sen, mikä minulle otollista on, -
ja saa menestymään sen, mitä varten minä sen lähetin."
Kaikki tuo Jumalan Sanan täydellinen vaikutusvalta, -
jos sen annetaan ja kun sen annetaan vaikuttaa.
Vanhurskaus kansakunnan korottaa, synti on kansakuntien häpeä.
Jumala on muodostanut jokaisen kansan puuksi itselleen -
ja ainoastaan Hänen kylvämänsä Sana kantaa Hänelle hedelmää.
Ei se, kuinka menestymme jossain teknologiassa, -
tieteessä, taiteessa, runoudessa -
taikka ihmisviisauden tuottamassa suuruudessa.
Tai on maailman rikkain kansa ja hallitsee rikkaudellaan.
Niin kuin nyt taitaa käydä kansojen keskuudessa, -
että joku kansa rupeaa hallitsemaan rikkaudella, -
ikään kuin se olisi voima, -
jonka alle kaikkien on alistuttava.
Ystävä, kansakuntien joukossa on paljon sitä, -
että Sanaa ei saa kylvää.
Tai kylvetään väärässä muodossa, että vääräuskoiset saa tappaa.
Sellaiset demonivoimat tätä ihmiskuntaa hallitsevat.
Mutta Kaikkivaltias, Jeesus Kristus, -
Hänelle annettiin kaikki valta taivaassa ja maan päällä.
Ja kun Hän kylvää Totuutta, -
niin se, kuinka olemme kuuliaiset Hänen totuudellensa, -
se ratkaisee, ei ainoastaan oman elämämme -
ja perheitten elämän, vaan myös kansakunnan -
ja lopulta ihmiskunnan tulevaisuuden.
Sillä Jumala yksin antaa tulevaisuuden ja toivon -
totuutensa ja armonsa tähden.
Jumalan olemus on rakkaus, näin Raamattu sen todistaa.
"Niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Tällainen rakkauden Isä meillä on.
Se elämän muoto, joka meillä nyt on, se kaikki on Isän lahjaa.
Kuuliaisuus Isälle tekee elämästä elämän.
Se rakkaus, jolla Jeesus syntisiä rakasti, Hän rakastaa edelleen.
Hänestä sanotaan Johanneksen evankeliumin alussa -
aika lailla rohkaisevat sanat. Siitä luen vain alun.
Tai alussa olevan.
"Johannes todisti Hänestä ja huusi sanoen..."
Anteeksi, väärästä paikasta...
"Sana tuli lihaksi ja asui meidän keskellämme, -
ja me katselimme hänen kirkkauttansa, -
senkaltaista kirkkautta, kuin ainokaisella Pojalla on Isältä; -
ja hän oli täynnä armoa ja totuutta." (Joh. 1:14)
Tuo Jumalan kirkkaus.
Muistatko Raamatusta, kun opetuslapset katselivat Jeesusta?
Kun Hän oli Kirkastusvuorella, siellä olivat Mooses ja Elia, -
Mooses, jolle Jumala antoi nuo ihmeelliset kymmenen käskyä, -
ja Israelin kansa on meille välittänyt Jumalan Sanan kautta, -
kaikkia pakanakansoja myös ohjaamaan.
Mutta sitten Elia suurena profeettana -
edusti Jumalan valtakunnan totuutta valheen keskellä.
Kun kaikki kansa oli kääntynyt pois Jumalasta, -
Jumala lähetti tulensa, ja koko kansa kääntyi maahan -
ja sieltä huusi: "Herra on Jumala", ja luopuivat valhejumalista, -
niistä jotka sitoivat poispäin Jumalasta.
Sen takia, kun Jeesus ilmestyi näiden kahden kanssa, -
Hän oli niin kirkas, puettu taivaallisella kirkkaudella.
Sen kirkkauden Hän halusi antaa niille, jotka totuudessa vaeltavat.
Jos luomakunta odottaa Jumalan lasten kirkkauden ilmentymistä, -
niin luomakunnan voi puhdistaa ainoastaan se, -
että Jumalan luoma ihminen puhdistuisi -
sydämestään ja elämäntavoiltaan Jumalan tahdon mukaisesti.
Silloin tuo sanan kohta, -
ei ainoastaan tuolla Apostolien teossa, johon kohta menemme, -
vaan täällä Johanneksen evankeliumin 17. luvussa, -
on tämä ihmeellinen Sana: -
"Mutta en minä rukoile ainoastaan näiden edestä, -
vaan myös niiden edestä, -
jotka heidän sanansa kautta uskovat minuun, -
että he kaikki olisivat yhtä, niinkuin sinä, Isä, -
olet minussa ja minä sinussa, että hekin meissä olisivat, -
niin että maailma uskoisi, että sinä olet minut lähettänyt.
Ja sen kirkkauden, jonka sinä minulle annoit, -
minä olen antanut heille, että he olisivat yhtä, -
niinkuin me olemme yhtä ― minä heissä, ja sinä minussa ―
että he olisivat täydellisesti yhtä, niin että maailma ymmärtäisi, -
että sinä olet minut lähettänyt ja rakastanut heitä, -
niinkuin sinä olet minua rakastanut." (Joh.17:20―23)
Toisaalla Raamatussa sanotaan, -
että me muutumme kirkkaudesta kirkkauteen, -
niinkuin muuttaa Herra, joka on Henki. (2. Kor. 3:18)
Yhdessä miestenpiirissä puhuin tästä kirkkaudesta, -
jonka Jumala on ilmestyksen kautta -
halunnut lopunaikaan rohkaisuksi tuoda esiin.
Nimittäin oliko meitä neljä vai viisi miestä, -
ja meillä oli tarkoitus lukea ne opetukset, -
jotka Jeesus lopunajasta oli antanut, -
Matteus 24―25 ja vastaavia toisista evankeliumeista -
ja vähän vielä Ilmestyskirjasta.
Ne eivät ole salaisuuksia vaan ovat opittavissa ja luettavissa.
Ystävä rakas, kun luimme ja tulimme toisen kerran -
siihen ystävän kotiin ja luimme samat opetukset uudelleen.
Ja lukemisen lopuksi, kun viimeinen sana oli sanottu, -
minun piti nousta ylös ja katsoa ylöspäin.
Ja kun katsoin ylös, näin todellakin elävän Jeesuksen -
siellä ehkä sadan metrin korkeudessa.
Ja Hän oli tiellä ikään kuin kävelemässä alaspäin.
Ja tie oli leveämpi siellä alhaalla kuin ylhäällä.
Samalla katsoin sivuilleni, vaikka nuo miehet istuivat -
siellä paikoillaan ja olivat minun molemmilla puolillani.
Ja heidän oikealla ja vasemmalla puolellaan -
oli tuhansia ihmisiä samalla lailla seisomassa, -
ja siinä näyssä jokaisen ylle puettiin kirkkautta.
Sellaista kirkkautta, -
joka oli kuin ohut lumipeite vaatteiden ja olemuksen yllä.
Kasvot kyllä näkyivät, mutta muuten oli kirkkautta.
Ja tuo kirkkaus lisääntyi, ja ihmettelin, -
että joudummeko ihan pumpuliin kaikki.
Kun sitä kirkkautta oli tullut paljon lisää, niin katsoin ylöspäin, -
eikä Jeesus ollut enää sadan metrin korkeudessa vaan lähempänä.
Tajusin, että näin Jumala valmistaa omiansa sitä varten, -
että kutsuu heidät hääjuhlaan valmiina, kirkastettuina.
Tuohon hääjuhlaan, -
nuo lopunajan profetiat, joista Jeesus on ilmoittanut, -
ovat valmistusta varten, -
niin kuin siellä on vertaus tyhmistä ja viisaista neitsyistä.
Toisilla oli öljyä lampuissa ja astioissa, toisilla ei.
Ystävä, nyt kysyn: Oletko sinä viisas vai tyhmä neitsyt?
Olemme uskossa, mutta elämmekö uskossa?
Elämmekö Sanan kautta suhteessa elävään Jumalaan, Jeesukseen?
Hän toi Jumalan rakkauden Sanan muodossa, -
totuuden muodossa, mutta myöskin verensä pudistuksen kautta.
Golgatan työ tuli täydellisesti tehtyä sinua ja minua varten.
Tuo Pyhän Hengen vuodatus tarkoitettiin siksi, -
että voi saada ihmeellisen vahvistuksen -
uskon kilvoitusta varten, ettei omin voimin vaan Jumalan Hengellä.
Toteuttaa kuuliaisuutta, uskoa ja suhdetta, -
ettei olisi niin, ettei kotona puhuttaisi kellekään -
tai niin, että Raamattu olisi kiinni päiviä ja kuukausia, -
vaan suhde Jeesukseen eläväksi.
Mitä on opetuslapsena oleminen niin, -
että Jeesus on Totuus?
Maailman henki ei saisi vierottaa Totuudesta niin, -
että on uutiset auki ja seurataan aamusta iltaan sitä, -
mitä maailmassa tapahtuu, että se on puheissamme pääasia.
Ei, vaan se, missä Jeesus on. Onko Hän mukana?
Ei vain niissä pienissä hetkissä rukouksessa ja Sanan tutkimisessa, -
vaan että Hän on kuitenkin läsnä, kun annetaan Hänen läsnä olla.
Kiitos Jumalan, että saadaan rukoilla.
Tule Jeesus totuudeksi, ole tienä ja totuutena, -
että se muodostuu elämäksi perille saakka.
Kiitos Jeesus, että alkamaasi työtä et jätä kesken.
Tiedämme, että kaikkien polvien pitää notkistua, -
niiden, jotka taivaassa ovat, niiden, jotka maan alla ovat -
ja niiden, jotka maan päällä ovat. Jokaisen kielen pitää tunnustaa, -
että Sinä Jeesus Kristus olet Jumalan Poika, -
Isän Jumalan kunniaksi.
Suo meidän sydämen uskolla ja suun tunnustuksella -
olla todistuksena tälle maailmalle. Jeesuksen nimessä, aamen!